पाएं अपने शहर की ताज़ा ख़बरें और फ्री ई-पेपरडाउनलोड करें
चास-बोकारो के दवाई दुकानदारों ने बुधवार को दवाई दुकानदारों के खिलाफ ड्रग इंस्पेक्टर द्वारा मामला दर्ज किए जाने के खिलाफ गुरुवार को विरोध स्वरूप अपनी दुकानों को बंद कर दिया। करीब 500 दवा दुकानों के बंद हो जाने के बाद मरीजों को काफी परेशानी हुई। वो दवा के लिए इधर-उधर भटक रहे थे। दुकानदारों का कहना है कि जिला प्रशासन एक- एक दवाइयों का हिसाब मांग रहा है, जो रखना संभव नहीं है। हालांकि SDO से वार्ता के बाद दुकानदारों ने 2 घंटे बाद मेडिकल शॉप खोल दी।
बताते चलें कि दवा दुकानों के निरीक्षण के दौरान गड़बड़ी मिलने पर बुधवार को सेक्टर-4 स्थित लक्ष्मी मार्केट और चास के चार दुकानदारों के खिलाफ बुधवार को मामला दर्ज किया गया था। लक्ष्मी मार्केट के श्री बालाजी मेडिकल और एटूजेड मेडिकल स्टोर पर कार्रवाई करते हुए दोनों दुकानदारों पर सेक्टर-4 थाना में ड्रग्स इंस्पेक्टर विकास कुमार ने मुकदमा दर्ज कराया है। चास के बाइपास रोड स्थित विश्वकर्मा मेडिकल हॉल और बालाजी मेडिकल हॉल के संचालक पर ड्रग्स इंस्पेक्टर नौशाद खान ने चास थाने में मामला दर्ज कराया।
इधर, दुकानदारों का कहना है कि जिस प्रकार से जिला प्रशासन एक-एक दवाइयों का हिसाब मांग रहा है। वह रखना वर्तमान समय में संभव नहीं है। ऐसे में दवाई दुकानदार प्रताड़ित हो रहे हैं और दुकान खोले रखना संभव नहीं है।
केमिस्ट एंड ड्रगिस्ट एसोसिएशन के महासचिव सुजीत चौधरी ने कहा कि जिस तरह से प्रशासन का दबाव दुकानदारों पर है और मामला दर्ज किया जा रहा है, ऐसे में दुकान खोल कर रखना संभव नहीं है। इस कारण हम लोगों ने दुकानों को बंद किया था। SDO से वार्ता के बाद पुन: दुकानों को खोल दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn